2024–2025 m. UEFA čempionų lyga
2024–2025 m. UEFA čempionų lyga – 33-asis UEFA čempionų lygos turnyras (70-asis skaičiuojant nuo UEFA čempionų taurės). Turnyras prasidėjo 2024 m. liepos 9 d. kvalifikacinėmis rungtynėmis ir baigsis 2025 m. gegužės 31 d. finalo rungtynėmis. Tai pirmasis sezonas, kuriame grupių etapą pakeitė lygos etapas. Komandų skaičius šiame etape buvo padidintas nuo 32 iki 36, komandų susitikimai nulemti Šveicariškos sistemos pagrindu. Be to, buvo panaikintas pirminės atrankos etapas (Preliminary round), bei atsirado pirminiai aštuntfinaliai (Knockout round play-offs). Pagrindinis UEFA čempionų lygos veiksmas yra lygos etapas, kuriame dalyvauja 36 stipriausios Europos komandos. 29 klubai iškart pateko į grupių etapą, jų tarpe vieta atitenka praėjusio sezono UEFA Europos lygos nugalėtojui, bei praėjusio sezono UEFA Čempionų lygos nugalėtojui. Dėl likusių 7 vietų atrankos varžybose kovoja 52 klubai.